Keitinlasi

Keitinlasi eli dekantterilasi, arkisessa kielenkäytössä dekka, on sylinterimäinen lasiastia, jonka yläreunassa on loiva kaulus ja kaatonokka. Dekantterilaseja käytetään muun muassa kemian laboratoriotöissä suolojen liuottamisessa kulloiseenkin liuottimeen. Keitinlasit valmistetaan yleensä kuumuutta hyvin kestävästä borosilikaattilasista ja niiden yleisimmät vetoisuudet ovat 100, 250, 400, 600, 800 ja 1000 millilitraa.

Luokka:Laboratoriotarvikkeet